Xingwana gekap oor aanmerkings oor Afrikaners | Maroela Media
Xingwana gekap oor aanmerkings oor Afrikaners
Minister Lulu Xingwana. Foto: GCIS
Die burgerregte-organisasie AfriForum oorweeg dit om die Gelykheidshof te nader met 'n klag van diskriminasie teen die minister van vroue, kinders en gestremdes, Lulu Xingwana, nadat sy gister op 'n Australiese nuusprogram gesê het dat jong Afrikaner-mans en hul Calvinistiese geloof blameer moet word vir geweld teen vroue en kinders in Suid-Afrika.
Xingwana het haar uitspraak gister op die Australiese nuuskanaal ABC News gemaak:
"Young Afrikaner men are brought up in the Calvinist religion believing that they own a woman, they own a child, they own everything and therefor they can take that life because they own it…."
"Xingwana se uitspraak kom op 'n growwe skending van verskeie van die bepalings van die Wet op die Bevordering van Gelykheid en Voorkoming van Onbillike Diskriminasie neer," het Ernst Roets, adjunk uitvoerende hoof van AfriForum gesê. "Sy diskrimineer op grond van ras, geloof en geslag. Dan beskik sy boonop duidelik nie oor die nodige kundigheid om gesaghebbend oor die onderwerp te praat nie."
AfriForum het die saak reeds aan sy regspan voorgelê.
Die Afrikanerbond het intussen Xingwana se uitlatings as 'n "uiterste verbale aanval op die integriteit van Afrikaners." Jan Bosman, hoofsekretaris van Die Afrikanerbond, sê die minister se uitlatings is "onnodig, ongevraag en sonder enige substansie." Bosman sê die minister skuld Afrikaners, mans, vroue en kinders, 'n verskoning sonder enige voorbehoud. "Hierdie stelling deur minister Xingwana is in direkte konflik met die eed wat sy afgelê het toe sy die posisie van minister aanvaar het." Bosman sê Die Afrikanerbond sal president Jacob Zuma se kantoor nader en versoek dat Xingwana van haar pligte onthef word.
Klik hier om die volledige insetsel te kyk.
Gewese Somalië-gyselaar se dwelmklagtes geskrap
Oscar hou gedenkdiens vir Reeva
Hoe kan 'n persoon wat agv ras in 'n posisie gedruk is sulke uitlatings maak. Ek is 'n 80's baba, in 1980 gebore en weet hoe lyk rasisme. Ek is bevoorreg genoeg om uit 'n goeie huis met uitstekende opvoeding te kom wat GLAD NIE rasisties is nie. En as so iemand sulke uitlatings maak, dan wonder ek maar net hoekom party mense nog vas sit in die 80's. Want duidelik is dit nou net om alle wit mans sommer onder een kam te skeer. Ek het self ouers, was getroud, het 'n kind. En het nog nooit gevoel dat… Lees meer »
Ag nee Jong Afrikaner mans kan mos enige ras wees Hul is almal Afrikaners! ….. Dis nou bietjie die mat uitruk!
Jul skakel bring my nie by die relevante berig uit nie? Dankie vir mense soos Afriforum wat nie sulke onsinnighede duld nie en opstaan vir Afrikaner-belange.
Dit is jammer dat mense met so min kennis wat hul ononselheid so duidelik wys in top posisies aangestel word. Ek sien elke dag hoe mense poste kry op grond van kleur en gekoopte grade of die wat hulle op 'n skikbord gekry het. Ek wens die buiteland wil die waarheid raaksien en nie met oogklappe rondloop nie. Mag die dom vrou vinnig uit haar soel gelig word. Sy is die een wat 'n ondersoek aanvra na haar departement en dan nie die verslag wil publiseer nie oor korrupsie. Dit kultuur van mans wat te besitlik optree was nog nooit… Lees meer »
Koerante was ook vol van vyftien swart maans wat een vrou verkrag het, drie kleurling mans wat 'n meisie verkrag en op die gruwelikste wyse vermoor het deur haar derms uit te sny, swartmans wat 'n kind verkrag en vermoor het – en so kan ek aangaan.
Hule is duidellik nie Calvinisties grootgemaak nie. So hulle misdade is aanvaarbaar in hierdie barbaarse vrou se oe